
Nr. 4c-3/67/2014
Aviz
asupra proiectului de Lege privind modificarea Ordonanţei Guvernului nr. 14/2007  pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, precum şi pentru
 stabilirea altor măsuri
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru buget, finanţe şi banci care este sesizată în fond cu proiectului de Lege privind modificarea Ordonanţei Guvernului nr. 14/2007  pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, precum şi pentru stabilirea altor măsuri, transmis cu adresa PL-x 98/2014, înregistrată sub nr. 4c-3/67/2014 din 03 martie 2014.
Senatul  a adoptat proiectul de lege în şedinţa din data de 24 februarie 2014.
Consiliul Legislativ cu adresa nr. 1468/16.12.2013 a avizat favorabil proiectul de Lege, cu unele propuneri şi observaţii.

Proiectul de Lege are ca obiect de reglementare modificarea Ordonanţei Guvernului nr. 14/2007  pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, republicată, cu modificările şi completările ulterioare, în scopul instituirii unei proceduri administrative prealabile în cadrul căreia persoana la care s-au găsit bunurile poate da explicaţii în scris, rectifica neregulile constatate şi poate depune orice document de natură să determine revocarea măsurii provizorii de indisponibilizare a bunurilor în vederea confiscării.
Examinarea proiectului de lege a avut loc în sedinţa comisiei din data de 11 martie 2014.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege în forma adoptată de Senat.

În raport de obiectul şi continutul său, proiectul de lege face parte din categoria legilor ordinare.

În conformitate cu prevederile art. 75 din Constituţia României, republicată, camera decizională pentru acest proiect de lege este Camera Deputaţilor.

